དམངས་གཙོའི་ཆབ་སྲིད་མཁས་པ་ཝང་ཐན་ཁྲིན་གྱིས་བོད་རྒྱ་སློབ་ཕྲུག་ཚོར་དམངས་གཙོའི་བྱེད་སྟངས་ཀྱིས་བོད་ཀྱི་གནད་དོན་ཐག་གཅོད་ཟེར་བའི་བརྗོད་གཞི་ཐོག་གཏམ་བཤད་གནང་ཡོད།གནས་ཚུལ་བཀོད་པའི་ནང་ལྟར་ན་དམངས་གཙོའི་བྱེད་སྟངས་དེ་ནི་མ་འོངས་པར་རྒྱལ་ཕྲན་མཉམ་འབྲེལ་ལམ་ལུགས་ཀྱི་རྒྱ་ནག་ཡིན།སྐུ་ཞབས་ཝང་ཐན་ཁྲིན་གྱིས་ཏཱ་ལའི་བླ་མས་རང་སྐྱོང་ལས་རང་བཙན་ནམ་ཡང་མི་རྩོད་པའི་ལམ་དབུ་མ་ལ་བསྔགས་བརྗོད་དང་།ཁོའི་བསམ་ཚུལ་ལ་རྒྱ་མིས་ངེས་པར་དུ་བོད་མི་རིགས་ཀྱི་རང་དབང་གིས་རང་ཉིད་ཀྱི་འཚོ་བ་བཀོད་སྒྲིག་གནང་རྒྱུའི་རེ་བ་ལ་བསམ་ཤེས་དང་གུས་བརྩི་བྱེད་དགོས།དེ་དང་མཉམ་དུ་བོད་མིའི་ངོས་ནས་ཀྱང་།རྒྱ་མིས་ངེས་པར་དུ་རྒྱལ་ཁབ་གཅིག་གྱུར་དང་རྒྱ་ཆེ་བའི་མངའ་ཁོངས་རྒྱུན་འཛིན་བྱེད་དགོས་པའི་རྒྱལ་ཁབ་ཆེན་མོའི་བརྩེ་སེམས་ལ་བསམ་ཤེས་བྱེད་དགོས།རྒྱ་ནག་གིས་འགྲོ་སོང་ཡོད་ཚད་ལ་འཛེམ་མེད་ཀྱིས་བོད་རང་བཙན་ལ་བཀག་འགོག་བྱེད།དམངས་གཙོའི་ཆབ་སྲིད་མཁས་པ་དེས་བརྗོད་དོན།བཙན་བྱོལ་གཞུང་གི་ལམ་དབུ་མའི་སྲིད་ཇུས་སུ་བཏོན་པའི་བོད་ཆོལ་ཁ་གསུམ་གྱི་བོད་མི་ཡོངས་རྫོགས་ཆབ་སྲིད་འཛིན་སྐྱོང་གཅིག་གི་འོག་་་་་་་་རང་སྐྱོང་གི་སྒྲིག་འཛུགས་ནས་བོད་ཁུལ་ཏེ་བོད་ཆེན་པོར་དོ་དམ་བྱེད་རྒྱུ་ནི་ཡོང་མི་སྲིད་པ་རེད།དེས་དམངས་གཙོ་བསྒྱུར་བཅོས་རྙོག་འཛིང་ཅན་དང་།རྒྱ་མིས་བོད་རང་བཙན་བྱེད་པར་བློ་ཚབས་ཆེ་རུ་འགྲོ་རྒྱུ་ཡིན་ཟེར།